El 22 de xunetu Una Señora Fiesta va ser testigu de la presentación de Zoom, nuevu LP de Fee Reega, la ocasión ideal de participar nuna esperiencia única, dende l’otru llau del qu’afina les vides del so carrusel de personaxes xixoneses.
#000001
Xurxo Fernandes fórmase dende mui nuevu en baille y cantu tradicional, entamando en 1994 un trabayu de campu per aldees de Galicia. Esto entemezlo averándose a les sonoridaes propies de les comunidaes sefardíes, polo que percuerre parte del mundu con proyectos como Jako el Muzikante.
#000004
Como músicu y intérprete, crea Radio Cos, proyectu musical col qu’espubliza dos discos y nel 2016 representa a España nel prestixosu festival de músiques de raigañu WOMEX. Nesta última década dirixe otru proyectu musical colectivu, Pandeireteiras sen Fornteiras y llanza un EP llamáu Altaplana, acompañáu por Pedro Lamas. En 2021, la mestura de tol so bagaxe sigue na busca d’esta conexón única, con una sonoridá peculiar: Levaino!
#000005
La Plazuela ye un grupu caracterizáu pola reinvención del Flamencu orixinariu de Granada. La formación compónenla Manuel Hidalgo Sierra (1998) y Luis Abril Martín (1998). Pa La Plazuela la so denomación d’orixe ye crucial: la cultura popular andaluza y n’especial la granadina. Y fáenlo al traviés de la vindicación del so raigañu con un discursu actual y anováu que tien como conteos principales el flamencu, la música electrónica y el nu funk.
#000006
Tolos xéneros musicales caben na ciudá de l’Alhambra y, asina La Plazuela bebe de toos ellos al traviés de la so esencia flamenca; asitiándose como banda xeneracional, qu’espeya la creatividá d’una escena que nun se plantega casar con un estilu solo. Y ye que’l flamencu ye’l xéneru musical de la cai por escelencia; un xéneru urbanu cola capacidá d’impregnar col so imaxinariu y los sos sones tolo que toca.
#000007
Directa dende Bretaña llega pa zarrar la fiesta DJ Wonderbraz. Baxo esti alcuñu alcuéntrase la francesa Yuna Le Braz, que lleva venti años meciendo tou tipu de músiques del mundu qu’atopa nos sos viaxes. Ayalgues xenuines, oxetos de coleccionista, pieces electro-exótiques, melodíes de hip hop infrecuentes, cócteles de música étnica que son fueu garantizáu na pista de baille.
#000008
Aguiyada pol so instintu y pol so ampliu conocimientu musical, Wonderbraz entemez y harmoniza con naturalidá distintos sones de tol planeta.
#000009
Una investigadora interesada na llibre circulación de los artistes y de les distintes formes musicales, Wonderbraz ye muncho más qu’una mensaxera, ye toa una activista cultural.
#000010